Rikunarita-ORG/Wikinium huggingface dataset:
# Portugees

**Portugees** is een Romaanse wereldtael die praot wodt in Portugal, Brazilië, Angola, Guinee-Bissau, Sao Tomé en Principe, Oost-Timor, Kaapverdië, Mozambique, en aandere gebieden, zoas Goa en Malakka (Cristao). Et wodt ok praot deur een minderhied in Macao (China), waor et een officiële tael is.

In Galicië, een gebied in Spanje in et noorden van Portugal, wodt *Galego* (Galicisch) praot; officieel een aandere tael, mar et liekt slim op et Portugees.

Et Braziliaans verschilt veul van et Europese Portugees. De Portugeessprekende lanen warken op taelgebied tegere in de *Gemienschop van Portugeessprekende lanen*.

## Gebieden waor Portugees praot wodt

Portugese tael op eerde
**As nationaole tael:**

1. Brazilië
2. Portugal

**As officiële tael:**

1. Angola
2. Kaapverdië
3. Oost-Timor
4. Guinee-Bissau
5. Macau (Volksrippebliek China)
6. Mozambique
7. Sao Tomé en Principe

**As erkende minderhiedstael:**

1. Zuud-Afrika

**Zunder ienige vorm van erkenning:**

1. Goa (India)
2. Daman en Diu (India)
3. Malakka
4. Andorra
5. Luxemburg
6. Namibië
# Sociaole wetenschop

**Sociaole wetenschoppen** wodden vormd deur de takken van wetenschop die betrekking hebben op meensken in heur sociaole omgeving. In Nederlaand wodden disse wetenschoppen veerder onderverdield in maotschoppi'jewetenschoppen en gedregingswetenschoppen.

## Maotschoppi'jewetenschoppen

* antropologie - de wetenschop die him bezighoolt mit de bestudering van kulturen van niet-westerse volken in al heur aspekten
* bestuurskunde - de wetenschoppelike discipline die him bezighoolt mit de wieze waorop et eupenbaor bestuur funktioneert, liekegoed binnen as buten et bedrief.
* ekonomie - de wetenschop die him bezighoolt mit de behoeftebevrediging van meensken
* rechtsgeleerdhied - de wetenschop die him bezighoolt mit kennis of studie van et recht
* poletikelogie - de wetenschop die him bezighoolt mit de bestudering van et tot staand kommen, et voeren en de effekten van et overhiedsbeleid
* sociologie - de wetenschop die him bezighoolt mit de bestudering van de sociaole gedregings en et sociaole haandelen van meensken in de saemenleving

## Gedregingswetenschoppen

* kommunikaosiewetenschop - de wetenschop die meenselike kommunikaosie en de effekten daorvan op gedregings onderzeukt
* psychologie - de wetenschoppelike studie van gedregings en de geestelike percessen
* pedegogiek - de wetenschop die him bezighoolt mit de bestudering van et veraanderperces/leerperces binnen een (opvoedings)relaosie
* kriminologie - de wetenschop die de metieven van misdaodigers onderzeukt

## Overlappings

Pattie wetenschoppen wodden diels tot de sociaole wetenschoppen rekend, en diels tot aandere wetenschoppelike stromings.

* geografie (gedieltelik exakte wetenschop) - verzaemelnaeme veur een antal meer of minder op heurzels staonde wetenschoppen die studie maeken van de ruumtelike orde die in alderhaande fysische en sociaole verschiensels van en op et eerdoppervlak vaalt te onderkennen
* geschiedenis (gedieltelik geestewetenschoppen) - de wetenschop die him bezighoolt mit de bestudering van et vleden
* theologie (gedieltelik geestewetenschoppen) - wetenschop die de verhoolding tussen de meenske en God bestudeert